Länsimyönteisin puolue Suomessa on tutkimuksen mielestä vihreät.

European Council of Foreign Relations -ajatuspajan julkaisema Fellow Travellers -tutkimus kävi läpi 28 EU-maan parlamenteissa olevat kansalliset puolueet ja europarlamentissa olevat puolueet.

Tarkoitus oli mitata ”länsivastaisen” ideologian esiintymistä vertailukelpoisella tavalla.

Puolueista tarkasteltiin muun muassa niiden suhtautumista EU:n ”lopullisuuteen”, liberalismiin ja sekularismiin eurooppalaisina arvoina, suhdetta puolustukseen sekä näkemyksiä vapaakauppaan ja Venäjä-suhteisiin ja yhteyksiä Venäjään.

Tämän jälkeen rankattiin 181 puoluetta niiden länsivastaisuuden (”anti-Western”) perusteella.

Suomalaiset eduskuntapuolueet sijoittuivat 181 puolueen joukossa seuraaville sijoille, ”länsivastaisimmat” ensin mainiten:

* Perussuomalaiset 36

* Keskusta 56

* Vasemmistoliitto 60

* Sdp 76

* Kristillisdemokraatit 91

* Rkp 109

* Kokoomus 117

* Vihreät 122

Esimerkiksi Saksan CDU oli sijalla 128 ja CSU sijalla 68.

Ruotsin vihreät olivat sijalla 66, Ruotsin Sdp sijalla 106 ja Ruotsin kokoomus sijalla 141.

Britannian Labour oli sijalla 156 ja Britannian konservatiivit sijalla 107.

Tutkimus luokitteli tulosten perusteella Euroopan puolueet neljään ryhmään: kovan linjan länsivastaiset (30 puoluetta), maltilliset länsivastaiset (31 puoluetta), maltilliset länsimyönteiset (50 puoluetta) ja länsimyönteiset 141 puoluetta).

Suomalaispuolueista kovan linjan länsivastaisten ryhmään ei yltänyt yksikään.

Perussuomalaiset, keskusta ja vasemmistoliitto ovat tutkimuksen mukaan maltillisia länsivastaisia puolueita.

Sdp, kristillisdemokraatit ja Rkp ovat maltillisia länsimyönteisiä.

Kokoomus ja vihreät ovat tutkimuksen mukaan länsimyönteisiä puolueita.

Euroopan länsivastaisimmat puolueet ovat tutkimuksen mukaan Bulgarian Ataka, Slovakian Katleka, Unkarin Jobbik ja Ranskan Front Nacional.

Euroopan länsimyönteisimmät puolueet ovat tutkimuksen mukaan Italian Scelta Civica, Viron reformistit ja Tanskan Radikale Venstre.